ਸਿਰਲੇਖ: ਪੰਜਾਬ-ਹਰਿਆਣਾ ਦੀ ਹਰੀ ਕ੍ਰਾਂਤੀ ਇੰਝ ਬਣੀ ਦਿੱਲੀ ਦੇ ਸਮੋਗ ਦਾ ਕਾਰਨ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਦਿੱਲੀ ਵਿੱਚ ਮਾਸਕ ਪਾ ਕੇ ਘੁੰਮਦੇ ਲੋਕ ਅਕਸਰ ਨਜ਼ਰ ਆਉਂਦੇ ਹਨ

ਐਤਵਾਰ ਨੂੰ ਦਿੱਲੀ ਵਿੱਚ ਕਾਫੀ ਪ੍ਰਦੂਸ਼ਣ ਸੀ ਪਰ ਫਿਰ ਵੀ 30,000 ਤੋਂ ਵੱਧ ਲੋਕਾਂ ਨੇ ਸ਼ਹਿਰ ਵਿੱਚ ਆਯੋਜਿਤ ਹਾਫ ਮੈਰਾਥਨ ਵਿੱਚ ਹਿੱਸਾ ਲਿਆ। 

ਉਨ੍ਹਾਂ ਵਿੱਚ ਕਈ ਲੋਕਾਂ ਨੇ ਮੂੰਹ 'ਤੇ ਮਾਸਕ ਵੀ ਪਾਏ ਹੋਏ ਸਨ। ਹਾਫ ਮੈਰਾਥਨ ਦੇ ਪ੍ਰਬੰਧਕਾਂ ਦਾ ਦਾਅਵਾ ਸੀ ਕਿ ਉਨ੍ਹਾਂ ਵੱਲੋਂ ਮੈਰਾਥਨ ਦੇ ਰੂਟ ਵਿੱਚ ਖਾਸ ਉਪਕਰਨ ਇਸਤੇਮਾਲ ਕੀਤੇ ਗਏ ਹਨ।

ਉਨ੍ਹਾਂ ਅਨੁਸਾਰ ਇਨ੍ਹਾਂ ਉਪਕਰਨਾਂ ਨਾਲ ਰੇਡੀਓ ਫ੍ਰੀਕੁਵੈਂਸੀ ਜ਼ਰੀਏ ਹਵਾ ਨੂੰ ਸਾਫ ਕੀਤਾ ਗਿਆ ਸੀ। ਪਰ ਵਿਗਿਆਨੀ ਅਜਿਹੇ ਦਾਅਵਿਆਂ 'ਤੇ ਖਦਸ਼ੇ ਪ੍ਰਗਟ ਕਰਦੇ ਹਨ।

ਇਹ ਵੀ ਪੜ੍ਹੋ

ਦਿੱਲੀ ਵਿੱਚ ਕਰਵਾਈ ਗਈ ਇਸ ਮੈਰਾਥਨ ਨਾਲ ਹੀ ਸਮੋਗ ਦੇ ਸੀਜ਼ਨ ਦੀ ਸ਼ੁਰਆਤ ਹੋਈ ਪਰ ਬੀਤੇ ਕੁਝ ਹਫਤਿਆਂ ਵਿੱਚ ਸਮੋਗ ਦੇ ਆਸਾਰ ਦਿੱਲੀ ਵਿੱਚ ਬਣਦੇ ਨਜ਼ਰ ਆ ਰਹੇ ਹਨ।

ਦੋ ਹਫਤੇ ਪਹਿਲਾਂ ਨਾਗੇਂਦਰ ਸ਼ਰਮਾ ਸ਼ਿਮਲਾ ਤੋਂ ਦਿੱਲੀ ਵਾਪਸ ਆ ਰਹੇ ਸਨ। ਉਸ ਵੇਲੇ ਉਨ੍ਹਾਂ ਨੇ ਰਾਹ ਵਿੱਚ ਪਏ ਖੇਤਾਂ ਵਿੱਚ ਵਧਦੇ ਧੂੰਏਂ ਨੂੰ ਮਹਿਸੂਸ ਕੀਤਾ।

ਹਰ ਸਾਲ ਦੀ ਕਹਾਣੀ

ਇੰਝ ਲੱਗ ਰਿਹਾ ਸੀ ਜਿਵੇਂ ਕਿਸੇ ਨੇ ਮਾਚਿਸ ਦੀ ਤੀਲੀ ਨਾਲ ਖੇਤਾਂ ਨੂੰ ਅੱਗ ਲਾ ਦਿੱਤੀ ਹੋਵੇ। ਤੇਜ਼ ਹਵਾ ਨਾ ਹੋਣ ਕਰਕੇ ਧੂੰਆਂ ਹਵਾ ਵਿੱਚ ਹੀ ਸੀ।

ਨਾਗੇਂਦਰ ਸ਼ਰਮਾ ਦਿੱਲੀ ਦੇ ਮੁੱਖ ਮੰਤਰੀ ਦੇ ਮੀਡੀਆ ਸਲਾਹਾਕਾਰ ਹਨ। ਉਹ ਹਰਿਆਣਾ 'ਚੋਂ ਲੰਘ ਰਹੇ ਸਨ। 

ਪੰਜਾਬ ਹਰਿਆਣਾ ਵਿੱਚ ਸਾੜੀ ਜਾਂਦੀ ਪਰਾਲੀ ਦਾ ਅਸਰ ਦਿੱਲੀ ਤੱਕ ਦੇਖਿਆ ਜਾਂਦਾ ਹੈ

ਦਿੱਲੀ ਤੋਂ 70 ਕਿਲੋਮੀਟਰ ਦੂਰ ਉਨ੍ਹਾਂ ਨੇ ਆਪਣੀ ਗੱਡੀ ਰੋਕੀ। ਉੱਥੇ ਕਿਸਾਨਾਂ ਨਾਲ ਗੱਲਬਾਤ ਦੌਰਾਨ ਪਤਾ ਲੱਗਿਆ ਕਿ ਉਨ੍ਹਾਂ ਨੇ ਪਰਾਲੀ ਨੂੰ ਸਾੜਨਾ ਸ਼ੁਰੂ ਕਰ ਦਿੱਤਾ ਸੀ।

ਉਨ੍ਹਾਂ ਕਿਹਾ ਕਿ ਉਨ੍ਹਾਂ ਨੂੰ ਤਿੰਨ ਹਫਤਿਆਂ ਵਿੱਚ ਪਰਾਲੀ ਸਾਫ਼ ਕਰਕੇ ਕਣਕ ਦੀ ਖੇਤੀ ਲਈ ਖੇਤਾਂ ਨੂੰ ਤਿਆਰ ਕਰਨਾ ਹੁੰਦਾ ਹੈ।

ਉਹ ਪਰਾਲੀ ਸਾਫ ਕਰਨ ਦੀਆਂ ਮਹਿੰਗੀਆਂ ਮਸ਼ੀਨਾਂ ਨਹੀਂ ਖਰੀਦ ਸਕਦੇ ਇਸ ਲਈ ਉਹ ਪਰਾਲੀ ਨੂੰ ਸਾੜ ਰਹੇ ਸਨ।

ਨਾਗੇਂਦਰ ਸ਼ਰਮਾ ਨੇ ਕਿਹਾ, "ਇਹ ਹਰ ਸਾਲ ਦੀ ਕਹਾਣੀ ਹੈ।''

ਹਰ ਸਾਲ ਇਸ ਵੇਲੇ ਦਿੱਲੀ ਦੇ ਲੋਕ ਧੂੰਏਂ ਦੀ ਚਾਦਰ ਹੇਠ ਆਪਣੀ ਸਵੇਰ ਸ਼ੁਰੂ ਕਰਦੇ ਹਨ।

ਦਿੱਲੀ 'ਗੈਸ ਚੈਂਬਰ' ਕਹਾਉਣ ਲੱਗੀ

ਵਿਸ਼ਵ ਸਿਹਤ ਸੰਗਠਨ ਵੱਲੋਂ ਤੈਅ ਕੀਤੇ ਪੱਧਰ ਤੋਂ ਪ੍ਰਦੂਸ਼ਣ ਕਈ ਗੁਣਾ ਵਧ ਜਾਂਦਾ ਹੈ।

ਪਿਛਲੇ ਸਾਲ ਡਾਕਟਰਾਂ ਵੱਲੋਂ ਮੈਡੀਕਲ ਐਮਰਜੈਂਸੀ ਐਲਾਨ ਦਿੱਤੀ ਗਈ ਸੀ ਅਤੇ ਸਾਹ ਦੀਆਂ ਵੱਖ-ਵੱਖ ਪ੍ਰੇਸ਼ਾਨੀਆਂ ਨਾਲ ਬੇਹਾਲ ਲੋਕਾਂ ਨਾਲ ਹਸਪਤਾਲ ਭਰ ਗਏ ਸਨ।

ਕਿਸਾਨਾਂ ਦਾ ਤਰਕ ਹੈ ਕਿ ਉਹ ਪਰਾਲੀ ਨੂੰ ਸਾਂਭਣ ਦੀਆਂ ਮਸ਼ੀਨਾਂ ਲੈਣ ਦੇ ਕਾਬਿਲ ਨਹੀਂ ਹਨ

ਵਿਸ਼ਵ ਸਿਹਤ ਸੰਗਠਨ ਅਨੁਸਾਰ 24 ਘੰਟੇ ਵਿੱਚ ਪਰਟੀਕੁਲੇਟ ਮੈਟਰ ( ਪੀਐੱਮ 2.5) ਦਾ ਪੱਧਰ 25 ਮਾਈਕਰੋਗ੍ਰਾਮ ਪ੍ਰਤੀ ਕਿਊਬਿਕ ਮੀਟਰ ਤੋਂ ਵੱਧ ਨਹੀਂ ਹੋਣਾ ਚਾਹੀਦਾ ਹੈ। 

ਪਰ ਬੀਤੇ ਸਾਲ ਕਈ ਇਲਾਕਿਆਂ ਵਿੱਚ ਪੀਐੱਮ 2.5 ਦਾ ਪੱਧਰ 700 ਗ੍ਰਾਮ ਪ੍ਰਤੀ ਕਿਊਬਿਕ ਮੀਟਰ ਤੱਕ ਪਹੁੰਚ ਗਿਆ ਸੀ। ਪੀਐੱਮ 2.5 ਸਿੱਧੇ ਸਾਡੇ...